Diari Oficial de la Generalitat Valenciana


Sumari del DOGV 1024, del 13-03-1989 (1989/813386)

RESOLUCIÓ de 24 de gener de 1989, de la Direcció General de Centres i Promoció Educativa, per la qual s'estableix el calendari i procediments d'admissió d'alumnes en centres docents finançats amb fons públics per al curs 1989-90.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1024

Data del DOGV
:   13-03-1989

Secció del DOGV
:   ALTRES DISPOSICIONS

Número del document
:   1989/813386


Data del document
:   24-01-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 24 de gener de 1989, de la Direcció General de Centres i Promoció Educativa, per la qual s'estableixen el calendari i el procediment d'admissió d'alumnes en centres docents finançats amb fons públics per al curs 1989/90.  
La Disposició Final Segona de l?Ordre de 15 de març de 1988, de la Conselleria de Cultura, Educació i Ciència, autoritza a la Direcció General de Centres i Promoció Educativa per a establir en cada curs escolar el calendari i el desplegament del procediment d'admissió d'alumnes en centres docents de Educació Pre-escolar, Educació General Bàsica, Batxillerat i Formació Professional.  
Cal, per tant, establir per al curs 1989/90 el calendari a desplegar en el procés d'escolarització dels alumnes en els centres finançats amb fons públics dels nivells esmentats.  
Per això, i en virtut de les facultats que li han estat conferides, aquesta Direcció General de Centres i Promoció Educativa ha resolt:  
Primer:  
El calendari a seguir en el procés de matriculació ordinària, per a les sol·licituds d'admissió en centres d'Ensenyament Bàsic i Mitjà, serà el següent:  
ACTIVITAT CALENDARI  
 BASIC MITJA  
1.- Constitució de les comissions municipals d?escolarització  
i proposta dels límits dels districtes, i comunicació d'aquests   
límits als centres escolars de la població. Abans 22.III Abans 22.III  
2.- Constitució de les comissions de districte, delimitació de  
les àrees de influència dels centres i determinació del centre  
receptor de sol·licituds. Una còpia de l'acta dels acords es   
trametrà al director territorial i a la comissió municipal   
d'escolarització Abans 10.IV Abans 10.IV  
3.- Publicació en tots els centres del districte, de la relació de  
centres que l?integren a efectes de matriculat dels centres de   
la localitat o de cada districte escolar que tenen aprovat el   
Pla d'Ensenyament en Valencià, dels centres d'integració,   
dels centres d'Acció Educativa Singular i dels Centres que   
participen en el Projecte d'Experimentació de la Reforma   
Educativa. Abans 12.IV Abans 12.IV  
4.- Publicació de la convocatòria d'inscripció en el tauler   
d'anuncis dels centres, amb especificació de les vacants per  
nivells i amb indicació del centre del districte on s'han de   
presentar les sol·licituds (per a aquesta publicació   
s'utilitzarà l'Annex I, una còpia del qual es trametrà al   
coordinador del districte). Abans 17.IV Abans 12.VI  
5.- Termini de presentació de sol·licituds en els  
centres receptors (el model serà el de l'Annex de   
l'Ordre de 15.III.88). De 24.IV a 17.V De 15 a 30.VI  
6.- Tramesa per part del coordinador del districte de les   
vacants existents en els centres d'aquest, al president de la   
comissió municipal i al director territorial (a aquest efecte   
s'utilitzarà l'Annex II de la Resolució). Abans 22.V Abans 3.VII  
7.- Comprovació per part de la comissió municipal   
d'escolarització o de districte de les sol·licituds presentades  
i tramesa d'aquestes als presidents dels consells escolars de   
centre per tal que facen el barem. Fins 24.V Fins 6.VII  
8.- Barem de les sol·licituds per part dels consells escolars  
de centre i tramesa d'aquestes a les comissions de districte. De 26.V a 1.VI De 7.VII a 11.VII  
9.- Comprovació de les llistes d'admesos i no admesos   
per part dels consells escolars de centre i per les comissions  
de districte, abans de la publicació, per tal d'evitar duplicitats. Fins 5.VI Fins 13.VII  
10.- Revisió per part de les comissions de districte del barem  
dels alumnes no admesos en el centre demanat en primer lloc  
i determinació del centre de districte on s'ha d?escolaritzar. Fins 5.VI De 14 a 17.VII  
11.- Elaboració per part dels consells escolars dels centres   
de les llistes provisionals d'admesos i no admesos, i la   
publicació d'aquestes en els centres (S'utilitzaran els Annexos  
III i IV d'aquesta Resolució). Fins 8.VI Fins 17.VII  
12.- Termini de reclamacions davant les comissions de   
districte o comissions municipals d'escolarització, si les   
anteriors no existien. De 8 a 12.VI De 17 a 19.VII  
13.- Resposta per escrit a les reclamacions anteriors. Fins 14.VI Fins 24.VII  
14.- Tramesa per part del coordinador de districte al president  
de la comissió municipal de les sol·licituds dels alumnes que  
no han estat admesos en cap centre del districte i dels Annexos  
IV i V (una còpia de l'annex V es trametrà també al director  
territorial de Cultura i Educació). Fins 16.VI Fins 26.VII  
15.- Termini de reclamacions davant les comissions  
municipals en el cas que la comissió de districte hagués denegat  
la reclamació. De 14 a 17.VI De 21 a 26.VII  
16.- Resposta per escrit de les comissions municipals a les  
reclamacions anteriors. Fins 22.VI Fins 26.VII  
17.- Resolució per part de les comissions o oficines  
municipals d'escolarització. Fins 30.VI De 26 a 28.VII  
18.- Formalització de la matrícula. De 9 a 30.VI De 17 a 31.VII  
19.- Nova tramesa de l'Annex V, actualitzat pels  
coordinadors de les comissions de districte, a les comissions  
municipals. 30.VI 28.VII  
20.- Reunions de les comissions municipals   
l'escolarització per a organitzar el procés d'admissió  
d'alumnes i resoldre els problemes que es plantegen. mar-abr-may-jun-jul-sep  
Segon. El calendari a seguir en el procés de matriculació extraordinària per a les sol·licituds d'admissió en centres d'Ensenyaments Mitjans es el següent:  
ACTIVITAT CALENDARI  
1.- Presentació de sol·licituds d'admissió De 6 a II.IX  
2.- Classificació d'aquestes per part de les comissions d'escolarització De 12 a 13.IX  
3.- Barem i selecció de sol·licituds per part dels òrgans competents dels  
 centres. De 13 a 14.IX  
4.- Publicació de les llistes d'alumnes admesos i tramesa de la documentació a  
 les comissions d'escolarització. Fins 15.IX  
5.- Procés de redistribució dels alumnes per part de les comissions   
 d'escolarització. De 18 a 20.IX  
6.- Tramesa de les llistes d'admesos als centres. El 20.IX  
7.- Matrícula d'alumnes. De 20 a 27.IX  
8.- Termini de reclamacions davant les comissions d'escolarització De 15 a 25.IX  
Tercer. Les comissions de districte o municipals d'escolarització utilitzaran en les seues actuacions, durant el desplegament del procés d'admissió d'alumnes, els documents que s'assenyalen com a Annexos I,II,III,IV i V de la present Resolució, i s'emplenaran i es trametran en els terminis prevists en els articles anteriors.  
Els centres de Formació Professional i Batxillerat utilitzaran exclusivament els Annexos III i IV, VI i VII.  
Quart. Podran matricular-se en el primer curs d'Educació General Bàsica només els alumnes que hauran complit o compliran 6 anys d?edat fins al 31 de desembre de 1989 (nascuts el 1983 o anteriors).  
Cinqué. Els alumnes admesos hauran de formalitzar la matrícula en els terminis establerts en els article Primer i Segon de la present Resolució. Es consideraran com a vacants les assignades a aquells alumnes admesos que no havien formalitzat la matrícula dins del termini i s'entendrà que aquests alumnes renuncien a la plaça. En aquest cas, s?hi assignaran a aquells seguien l'ordre de preferència, i si no hi havien alumnes pendents d'admissió, s'hi consideraran com a llocs escolars vacants.  
Sisé. Per a formalitzar la matrícula en Educació General Bàsica caldrà presentar la documentació següent:  
a) Llibre de Família, o si no n'hi ha, un certificat de la inscripció de naixement lliurada pel Registre Civil.  
b) Una certificació mèdica que acredite que l?interessat està immunitzat d'acord amb la seua edat, segons les vacunacions establertes reglamentàriament i que no pateix malaltia infecto- contagiosa.  
c) Quan es tracte d'alumnes amb escolaritat anterior, presentaran el llibre d'escolaritat diligenciat com cal o, si no n'hi ha, i mentre es presenta el llibre amunt consignat, certificació de baixa del centre anterior amb indicació de la situació acadèmica de l'alumne.  
Seté. Per a formalitzar la matrícula en els centres d'Ensenyaments Mitjans caldrà presentar la documentació següent:  
a) Llibre de Família o, si no n'hi ha, un certificat de la inscripció de naixement lliurada pel Registre Civil.  
b) Una certificació mèdica que acredite que l?interessat està immunitzat d'acord amb la seua edat, segons les vacunacions establertes reglamentàriament i que no pateix malaltia infecto- contagiosa.  
c) Els alumnes que acabaran els estudis d'Educació General Bàsica, o Educació Permanent d?adults, podran formalitzar la matrícula de Batxillerat presentant el llibre d'escolaritat diligenciat com cal o, si no el tenien en les dates de matrícula, aportaran un certificat del director del centre d'Educació General Bàsica de procedència, on es farà constar la inclusió d'aquest en les actes d'avaluació del curs vuité d'Educació General Bàsica o del tercer cicle d'Educació Permanent d?adults i els resultats obtinguts, sense perjudici de la presentació obligada del llibre d'escolaritat, una vegada s'hi trobe a les mans de l?interessat.  
d) Els alumnes que vulguen cursar ensenyaments de Formació Professional acreditaran els mateixos documents estipulats en els punts a i b, presentant en els aspectes acadèmics el llibre d'escolaritat o, si no n'hi havia, un certificat del Director del Centre d'Educació General Bàsica de procedència on es faça constar que l'alumne ha cursat com a mínim vuit anys d'escolarització en la data de expedició d'aquest.  
e) Quant es tracte d'alumnes escolaritzats anteriorment en altres centres d'Ensenyaments Mitjans presentaran el llibre d'escolaritat diligenciat com cal o, si no n'hi ha, i mentre es presenta certificació de baixa del centre anterior, amb indicació de la situació acadèmica de l'alumne.  
Vuité. Les reclamacions que, si s'escau, es produiran contra les resolucions dictades en matèria d'admissió per les comissiones municipals d'escolarització podran ser objecte de reclamació davant del director territorial de Cultura i Educació corresponent, el qual le haurà de resoldre dins d'un termini que garantirà l'adequada escolarització de l'alumne.  
Contra aquesta Resolució és possible un recurs d?alçada davant del director general de Centres i Promoció Educativa que posarà fi a la via administrativa.  
Nové. S'autoritza els directors territorials de Cultura i Educació per a establir un calendari distint al previst en aquesta Disposició a les localitats on les circumstàncies així ho aconsellen, a resoldre els expedients de sol·licitud que, presentats fora de termini per trasllat de matrícula viva, suposen una alteració del calendari previst en la present Resolució, i a dictar-ne les instruccions necessàries per al compliment.  
DISPOSICIO FINAL  
Aquesta Resolució entrarà en vigor a l?endemà de la publicació en el Diari Oficial de la Generalitat Valenciana.  
València, 24 de gener de 1989. - El Director General de Centres i Promoció Educativa: Pere Vilches i González.  
Veure annex